GRAMMY เผยบ.ย่อยเตรียมขายหุ้นที่ถือทั้งหมด 70% ใน “บ.เอเจน อีเว้นท์ เอเจนซี่”
GRAMMY เผยบริษัทย่อย “เอ-ไทม์ มีเดีย” เตรียมขายหุ้นที่ถือทั้งหมด 70% ใน “บ.เอเจน อีเว้นท์ เอเจนซี่” มูลค่า 2.10 ลบ. 
20 พ.ย. 2558

บริษัท จีเอ็มเอ็ม แกรมมี่ จำกัด (มหาชน) หรือ GRAMMY ระบุว่า บริษัท  เอ-ไทม์  มีเดีย จำกัด  (เอ-ไทม์)  ซึ่งเป็นบริษัทย่อยที่บริษัทถือหุ้นทางอ้อมผ่านบริษัท จีเอ็มเอ็ม มีเดีย จำกัด (มหาชน) ขายเงินลงทุนทั้งหมดที่เอ-ไทม์  ถืออยู่ใน บริษัท เอ เจน อีเว้นท์ เอเจนซี่ จำกัด  จำนวน 21,000  หุ้น คิดเป็น 70%  ของทุนจดทะเบียนที่ชำระแล้ว  ให้กับกลุ่มนายสิปปกร วงศ์สมาน  คิดเป็นมูลค่ารวมทั้งสิ้น  2,100,000 บาท  ซึ่งคาดว่าจะดำเนินการในไตรมาส 3-4/58
สำหรับการขายหุ้นดังกล่าวเป็นไปตามแผนบริหารการลงทุนของบริษัท เพื่อนำเงินมาใช้เป็นเงินทุนหมุนเวียนในกิจการของบริษัท